საქორთუოშ ჯარალობური მაუჭყაფალი

საქორთუოშ ჯარალობური მაუჭყაფალი, სსმ — ერუანული ტელე-რადიომაუჭყაფალობაშ კომპანია საქორთუოს, აკოქიმინელი სახენწჷფო ტელე-რადიო კორპორაციაშ რეორგანიზაციაშ ბაზას, „მაუჭყაფალიშ გეშა“ საქორთუოშ კანონიშ ოსხირს (23 ქირსეთუთა, 2004). კომპანიაქ რადიომაუჭყაფალობა 1925 წანას დიჭყჷ, ტელევიზიაში — 1956 წანას. ასე, მაუჭყაფალი აართიანენს ჟირ ტელეარხის: მაართა არხის (1956) დო მაჟირა არხის (1991), თაშნეშე რადიოარხეფს — საქორთუოშ რადიო-მაართა არხი — FM 102.4 (1925) დო რადიო ჟირი–ქორთული რადიო — FM 100.9 (1995). ამდღარშო, საქორთუოშ მახორობაშ 85 % ღებულენს მაართა არხიშ მაუჭყაფალობას, 55 % — მაჟირა არხიშ მაუჭყაფალობას. საქორთუოშ მაუჭყაფალიშ ტელეპროგრამეფიშ მეღება თაშნეშე შილებე სატელიტიური ანტენათ დო ინტერნეტიშ მეშქაშობათ ევროპაშ დო აზიაშ რმუსხირენ ქიანას.

 რეკვიზიტეფი 
 მიოწურაფუ: საქორთუო, ქართი, 0171. მ. კოსტავაშ შ. 68

 რესურსეფი ინტერნეტის 
 ოფიციალური საიტი

კატეგორია:საქორთუოშ ტელეკომპანიეფი
კატეგორია:საქორთუოშ ჯარალობური მაუჭყაფალი